Tässä Jerusalem uutiset ja Pekka Sartola, hyvää lauantai-iltaa.
Uutislähetyksemme aiheita;
Palestiinalaisten koulukirjat ovat nousseet jälleen puheenaiheeksi.
Näiden oppikirjojen mukaan Jerusalem, -
eli heidän arabiankielisen käännöksensä mukaan Al Quds -
on pyhä kaupunki vain muslimeille ja kristityille.
Juutalaisia ei mainita tässä yhteydessä, -
eikä muissakaan heidän koulukirjoissaan.
Jerusalemin imago näissä kirjoissa, on vahvasti yksipuolinen -
ja jyrkästi ristiriidassa sen kuvan kanssa, -
mikä se on läntisissä sekä myös Israelin koulukirjoissa, -
ja kaikissa muissakin historiallisesti tunnustetuissa lähteissä.
Näissä korostetaan kaupungin pyhyyttä kaikille kolmelle -
monoteistiselle uskonnolle ja sen arabiasukkaita pidetään myös -
erottamattomana osana kaupunkia ja sen historiaa.
Palestiinalaishallinnon oppikirjoissa ei koskaan mainita, -
että Jerusalem on pyhä kaupunki myös juutalaisille, -
sen lisäksi, että se on pyhä muslimeille ja kristityille.
Juutalaisia ei myöskään mainita osana Jerusalemin historiaa -
tai sen laillisina asukkaina. Kirjoissa jopa kielletään nämä tosiasiat, -
mikä vääristää sekä historiaa että todellisuutta.
Koulukirjat eivät vain jätä huomiotta Jerusalemin juutalaista historiaa, -
vaan he kiistävät edelleen tämän tosiasian -
niin Jerusalemissa kuin koko maan muissakin osissa.
Koulukirjojen opetus kaikissa opinasteissa selittää asiat siten, -
että sionistinen miehitys on kohdistunut historiaamme ja -
palestiinalaiseen olemassaoloomme.
Se kääntää tosiasiat ja historialliset tosiasiat ylösalaisin, -
väärentää niitä ja kutoo väärennetyn historian, -
jonka vuoksi meidän on oltava tietoisia historiastamme -
ja maaperällämme tapahtuneista tosiasioista.
Näin siis Euroopan unioninkin rahoittamat oppikirjat -
pyrkivät muuttamaan tunnettua historiaa aivan uuteen muotoon.
Palestiinalaisten johtaja Mahmoud Abbas -
väitti puheessaan Fatahin neuvostolle, -
ettei Euroopan juutalaisilla ole ollut historiallisia siteitä Israeliin -
eivätkä he olleet seemiläisiä.
Näin hänen puheensa myötäilee heidän omia oppikirjojaan.
Abbas käynnisti myös uuden väittelyn Balfourin julistusta, -
siis Iso-Britannian hallituksen vuonna 1917 antamaa asiakirjaa vastaan, -
joka julisti tukensa juutalaisten kansallisen kodin perustamiselle -
silloiseen osaan Turkin Ottomaanien imperiumia.
Puheessaan Abbas kysyi, kuka keksi juutalaisvaltion?
"Se oli Britannia ja Amerikka, ei vain Britannia yksin.
Minä sanon tämän, jotta tietäisimme, ketä meidän tulee kutsua viholliseksi.
Sitä joka on vahingoittanut meitä ja ottanut kotimaamme pois -
ja antanut sen israelilaisille tai juutalaisille."
Abbas esitti myös Holokaustiin liittyvän väitteen.
Sen mukaan Hitler ei tappanut juutalaisia vain siksi, -
että he olivat juutalaisia, vaan heidät murhattiin -
heidän historiallisen roolinsa vuoksi, sillä he olivat rahanlainaajia.
Abbasin mukaan totuus, joka meidän pitäisi selventää maailmalle on: -
"Euroopan juutalaiset eivät ole edes seemiläisiä, -
eikä heillä ole mitään tekemistä antisemitismin kanssa."
Mahmoud Abbasin esittämä teoria on osana hänen väitettään, -
jonka mukaan vain palestiinalaiset ovat todellisia seemiläisiä, -
jotka polveutuvat tällä alueella Raamatun aikana asuneista kansoista,
siksi Euroopan juutalaiset eivät voi olla antisemitisminkään kohteina.
Abbasin puhe sai välittömästi lähes raivokasta vastustusta.
Israelin Ulkoministeriö muistutti, -
että Abbas on väitöskirjassaan kiistänyt holokaustin.
Saksan Israelin-suurlähettiläs Stephan Seibert sanoi, -
että Abbasin puhe oli loukkaus -
miljoonien murhattujen miesten, naisten ja lasten muistolle.
Hänen mukaansa palestiinalaiset ansaitsevat kuulla -
historiallisen totuuden, ei vääristymiä, joita Abbas esittää.
Myös Euroopan unioni tuomitsi puheen -
ja kutsui sitä vääräksi ja törkeän harhaanjohtavaksi.
"Tällaiset historialliset vääristymät ovat syvästi loukkaavia.
Vain pahentavat jännitteitä alueella eivätkä palvele kenenkään etuja.
Lisäksi ne vähättelevät holokaustia ja ruokkivat antisemitismiä -
ja loukkaavat miljoonia holokaustin uhreja ja heidän perheitään."
EU:n lausunnossa todettiin.
Pariisin pormestari Anne Hidalgo peruutti -
Mahmoud Abbasille kahdeksan vuotta sitten myönnetyn kunniamitalin -
vedoten juuri holokaustin kieltämiseen.
Hänen mukaansa Abbasin antisemitistiset kommentit, -
ovat ristiriidassa yleismaailmallisten arvojen ja -
holokaustin historiallisen totuuden kanssa.
Toisen maailmansodan aikana pelkästään Pariisista koottiin -
kymmeniä tuhansia juutalaisia lapsia, naisia ja miehiä.
Heidät karkotettiin ja sitten tuhottiin kuolemanleirillä.
Abbas sai mainitun mitalin, joka teki hänestä kaupungin kunniakansalaisen,
tunnustuksena hänen toimistaan rauhan edistämiseksi -
palestiinalaisten ja israelilaisten välille, -
pormestari sanoi tuolloin ja korjasi nyt silloisen virheensä
Eräs juutalaisen kalenterin merkittävimmistä juhlapäivistä -
osuu juuri tälle lauantaille.
Pasuunansoiton juhla alkaa tänä vuonna juuri 16. Syyskuuta, -
joka on samalla Ros HaShana, eli juutalaisen uudenvuoden päivä.
Tämä on myös pasuunoiden, eli shofar-torvien puhaltamisen juhlaa.
Se on myös hyvin voimakkaasti eskatologiaan viittaavaa aikaa, -
sillä siihen kytkeytyy useita Messiaan paluuseen liittyviä profetioita.
Shofarin puhallus merkitsee 10 parannuksen päivän alkua, -
jotka johtavat Jom Kippuriin eli sovituspäivään, -
joka on heprealaisen kalenterin pyhin päivämäärä.
Evankelista Matteus toteaa tästä, -
että silloin taivaalla näkyy Ihmisen Pojan merkki -
ja kaikki maan sukukunnat vaikeroivat, kun näkevät Ihmisen Pojan tulevan -
taivaan pilvien päällä suuressa voimassa ja kirkkaudessa.
Hän lähettää enkelinsä suuren pasuunan soidessa -
kokoamaan Hänen valittunsa neljältä ilmansuunnalta, -
taivasten ääristä niiden toisiin ääriin asti.
Itse asiassa heprealainen kalenteri on esikuva lunastukselle, -
jolloin keväällä vietetään pääsiäistä, happamattoman leivän juhlaa ja -
ensihedelmien juhlaa, jota seuraa 50 päivää myöhemmin Shavout, -
siis kristittyjen helluntai, -
ja sitten syksyllä tulevat shofar-pasuunat ja sovituspäivä.
Kuolleen Meren alueella sijaitsevalta Ein Gedin luonnonsuojelualueelta -
on löytynyt roomalaisajalta peräisin olevia esineitä.
Ne oli piilotettu alueella olevaan luolaan ja säilyneet harvinaisen hyvin,
vaikka olivat olleet piilossa lähes kaksi vuosituhatta.
Kyseessä oli useita roomalaisia miekkoja, -
jotka tuolloiset juutalaiset kapinalliset olivat, -
mitä ilmeisimmin saaneet saaliiksi, tai varastaneet roomalaisilta sotilailta.
Kyseessä oli neljä ns. spatha-miekkaa -
ja lancea-tyyppisen keihään kärkiosa.
Miekat ja keihäänpää löydettiin piilotettuna pieneen kammioon -
ja ne olivat säilyneet erinomaisessa kunnossa, -
Israelin muinaismuistoviraston tutkija kertoi.
Hänen mukaansa jo yhdenkin tällaisen miekan löytyminen on harvinaista, -
mutta neljä on jo arkeologin unelmien täyttymys.
Tutkijoiden mukaan miekoista voisi saada jopa dna-näytteet, -
sillä kolme niistä oli vielä tupissaan, -
jolloin suolainen ilmasto ei päässyt vaikuttamaan miekkojen teräosiin.
Atlantin valtameren itäisellä rannikolla, Marokossa -
tapahtui voimakas maanjäristys, -
joka tuhosi myös osan Marrakeshin kaupunkia.
Järistys oli voimakkuudeltaan 6,8 magnitudia Richterin asteikolla.
Kuolonuhrien määrä on jo nyt noussut pitkälti yli kahdentuhannen, -
heidän lisäkseen useita tuhansia on edelleen kriittisessä tilassa -
ja moninkertainen määrä loukkaantuneita.
Järistys on pahin koko Pohjois-Afrikassa yli 120 vuoteen.
Israelilla ja Marokolla on toimivat diplomaattiset suhteet, -
ja Israel on luvannut lähettää alueelle avustusretkikunnan -
etsimään eloonjääneitä ja auttamaan loukkaantuneita.
Alueella on myös jonkin verran israelilaisia turisteja.
Heistä ainakin 50 on edelleen kateissa.
Israelin ulkomaantiedustelupalvelu Mossad -
on estänyt kuluvana vuonna 27 Iranin johdolla -
tehtyä - tai suunniteltua terroritekoa kaikkialla maailmassa.
Näin kertoi laitoksen johtaja David Barnea pitämässään puheessa -
Reichmanin yliopiston kansainvälisessä -
terrorismin vastaisessa konferenssissa Herzliyassa, Israelissa.
Mossad yhdessä eri valtioiden tiedustelupalvelujen kanssa, -
estivät myös suuret Venäjän ja Iranin väliset asekaupat, -
jotka olisivat voineet johtaa ydinaseiden viemiselle Iraniin.
"Tiedämme, että iranilaiset suunnittelivat myyvänsä Venäjälle -
lyhyen ja pitkän kantaman ohjuksia, mutta tämä kauppa on kielletty."
Barnea mainitsi puheessaan.
"Olemme huolissamme siitä, että venäläiset pyrkivät jatkuvasti -
täyttämään Iranin vaatimukset toimittaa sille aseita ja raaka-aineita,
jotka puolestaan vaarantavat Israelin. Mutta me olemme valmiit tarvittaessa -
puolustamaan Israelia Iranin hyökkäyksiltä ja uhkauksilta.
Maailman on ymmärrettävä terroristi- valtio Iranin muodostama vaara, -
jos siitä tulee myös ydinasevaltio", Barnea sanoi ja lisäsi: -
"Mikäli se Mossadista riippuu, niin Iran ei tule saamaan ydinasetta."
"YK:n asevientikielto päättyy ensi kuussa", Barnea jatkoi.
"Se liittyy vuonna 2015 tehtyyn JCPOA sopimukseen ja -
Iran tulee varmasti käyttämään tilaisuutta -
yrittääkseen hankkia uutta aseteknologiaa.
Me emme tule sallimaan sellaista mahdollisuutta -
ja teemme kaikkemme estääksemme sen.
Iran ei ole myöskään vielä tähän mennessä vastannut -
Kansainvälisen atomienergiajärjestö IAEA;n valvontavaatimuksiin tai -
tutkintakysymyksiin ilmi tulleista laittomista ydinohjelmistaan."
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7